User:Louhevly/sandbox

Lou Hevly, (Seattle, 1949) és lingüist autodidacte i autor de deu llibres en català sobre gramàtica anglesa. Resideix a Manresa des de 1981. Els deu llibres són: 2022/09: Phrasal verbs — No n'ni ha per tant Aquest és un diccionari de 1.790 dels phrasal verbs més comuns i els equivalents en català, acompanyats d'uns exemples clarificadors. A més, classifiquem les entrades d'una manera que els fa més fàcils d'aprendre. Les combinacions «verb+preposició» s'organitzen per la preposició; així els verbs care about i hear about es troben a l'apartat de about. Les combinacions «verb+adverbi» s'organitzen per adverbi; així els verbs bring up i get up es troben a l'apart de up. Les preposicions i els adverbis tenen sovint efectes similars als verbs que els acompanyen,cosa que ens permet d'aprendre grups de phrasal verbs alhora.

2020/09: Pronunciació anglesa simplificada Comparant la fonètica anglesa amb la catalana L'anglès és una llengua de monosíl·labs, que són com entrepans: un tall vocàlic entre dues llesques de consonants. Si mai pronunciem malament un mot, el més probable és que en pronunciem correctament un altre. Ara bé, en aquest manual que teniu a les mans veureu que hi ha dos fets fonamentals que ens poden ajudar: — En molts casos podem fer servir els elements de la fonètica catalana per a una pronúncia anglesa elegant i comprensible. — El principal problema de la pronunciació dels mots anglesos no és la pronunciació en ella mateixa, sinó la manera com s'escriuen.

2020/09: Anglès difícil Traducció de les frases maleïdes Per Anglès difícil entenem aquells aspectes de l'anglès que resulten especialment difícils per als catalans, i per frases maleïdes entenem aquelles oracions, senzilles i quotidianes, que l'anglès expressa d'una manera insòlita. El llibre consisteix en cent deu articles breus, cadascun oferint observacions sobre aspectes de l'idioma anglosaxó. Els punts tractats són de tots els nivells de dificultat, però sempre destacant una correspondència dificultosa entre el català i l'anglès.

2020/03: An Idiom a Day 366 dites angleses corresponents a dites catalanes Coneixes les teves cebes? Et diuen que és el teu enterrament? Què es pot fer en dues estrebades de la cua d'un xai? Benvingut/da al món de les dites angleses, que s'anomenen idioms. An Idiom a Day és una llista de correu electrònic que envia als subscriptors cada dia una dita anglesa degudament traduïda al català. El llibre que tens a les mans conté una col·lecció d'aquelles dites, les quals es poden expressar també amb locucions i frases fetes catalanes: know one's onions — saber-ne un niu; it's your funeral! — per a tu va el pollastre! i in two shakes of a lamb's tail — en un tres i no res.

2013/03: Anglès fàcil Curs interactiu per a aprendre els elements bàsics d'anglès. Un mètode d’aprenentatge d’anglès adreçat expressament als catalanoparlants, en què aprofitem els molts punts en comú que tenen el català i l’anglès per fer més fàcil, ràpid i eficient l’aprenentatge de la llengua anglesa, puntualitzant sempre els casos en què alguns conceptes s’expressen de manera diferent. NOTA: Anglès fàcil compta amb la revisió de Carles Riera.

1995-2003: ''Gramàtica anglesa, vols. I-V'' Aquests manuals resultaran útils tant per a l'alumne que comença a estudiar l'anglès, ja que és una gramàtica comparativa i totes les explicacions s'hi donen en català, com per a l'alumne avançat, ja s'hi tracten particularitats sovint desconegudes. A part de les explicacions, llistes i quadres, conté més de dues mil frases d'exemple. NOTA: Gramàtica anglesa compta amb la revisió de Josep Ruaix.

1995/12: Gramàtica anglesa, vol. I</a> Temes introductoris, fonètica i ortografia Amb aquest primer volum de la seva GRAMÀTICA ANGLESA, l'autor ofereix, després d'uns Temes introductoris, un autèntic manual d'estudi i consulta per als qui desitgen aprofundir i perfeccionar els seus coneixements de fonètica i ortografia de l'anglès. Al llarg del volum s'estableix una continua comparació de les tres variants que poden interessar més al públic català: l'estàndard dels Estats Units («General American English»), l'estàndard d'Anglaterra («Received Pronunciation») i el català central. Així es veuen les semblances i diferències entre les diverses pronúncies i es pot aconseguir una informació completa i actual del tema.

1997/11: <a href="https://visca.com/ga#ga2">Gramàtica anglesa, vol. II</a> Verbs, primera part Amb aquest segon volum de la seva GRAMÀTICA ANGLESA, l'autor ofereix el primer tom d'una detallada anàlisi dels verbs anglesos i les seves correspondències en català. Hi destaca un llarg capítol dedicat als anomenats modal verbs (verbs modals).

1999/07: <a href="https://visca.com/ga#ga3">Gramàtica anglesa, vol. III</a> Verbs, segona part Amb aquest tercer volum de la seva GRAMÀTICA ANGLESA, l'autor ofereix el segon tom d'una detallada anàlisi dels verbs anglesos i les seves correspondències en català. Concretament, s'hi tracten els verbs d'una manera individualitzada, organitzats en tres seccions principals: verbs compostos («phrasal verbs» i verbs preposicionals), complementació verbal (casuística de les relacions verb-complement) i verbs catalans problemàtics (respecte a la seva equivalènvcia en anglès). Cada verb és convenientment exemplificat amb una frase, traduïda també a l'altra llengua. El llibre conté, a més, una sèrie d'apèndixs per tal de facilitar-ne la consulta.

2001/06: <a href="https://visca.com/ga#ga4">Gramàtica anglesa, vol. IV</a> Noms i pronoms Amb aquest quart i penúltim volum de la seva GRAMÀTICA ANGLESA, l'autor estudia primerament, en vuit capítols, les particularitats dels noms propis i dels noms comuns, i segonament, en catorze capítols, els pronoms personals, possessius, interrogatius, relatius, indefinits, reflexius, etc. Com de costum, l'anglès es va comparant sistemàticament amb el català i, concretament, s'analitza amb gran detall la manera de traduir els pronoms febles catalans ho, en i hi, tan usuals, a la llengua anglosaxona.

2003/10: <a href="https://visca.com/ga#ga5">Gramàtica anglesa, vol. V</a> Adjectius, adverbis, preposicions i conjuncions Amb aquest cinquè i últim volum de la seva GRAMÀTICA ANGLESA, l'autor estudia primerament, en nou capítols, les particularitats dels adjectius anglesos; segonament, en set capítols, els adverbis; després, en dos capítols, les preposicions, i, en un capítol, les conjuncions. Finalment s'estudien les interjecions, els numerals i la puntuació; encara, en un apèndix, es tracten certs adverbis i preposicions conflictius.